Борон замандарҙан уҡ Везувий Неаполгә килгән кешеләрҙең иғтибарын үҙенә йәлеп иткән. Мәҫәлән, рус сәйәхәтсеһе П А. Толстой XVIIбыуат аҙағында үҙенең юл көндәлегендә түбәндәгеләрҙе яҙып ҡалдыра: «Неаполдән ике миль тирәһе алыҫлыҡта донъя барлыҡҡа килгәндән алып янып ятҡан бер тау бар; Көндөҙ унан төтөн сыҡҡаны, ә төнөн уның янғаны күренеп тора; ул бер аҙға ла туҡтамайынса, һәр ваҡыт яна икән».